Kragerø stasjon

Kragerø stasjon (i Kragerø kommune i Telemark) var endestasjon på Kragerøbanen, den 27 kilometer lange sidebanen mellom Neslandsvatn og Kragerø. Stasjonen åpnet 2. desember 1927 og siste trafikkdag var 31. desember 1988.

 Endestasjon for Sørlandsbanen 
Kragerø overtok Breviks rolle som Sørlandsbanens endestasjon fra 1927 inntil banen sto ferdig til Nelaug og Arendal i 1935. Post og passasjerer fra Oslo Vestbane som skulle vestover ble omlastet til kystruten i Kragerø. I disse årene gikk det nattog med sovevogner og postekspedisjon fra Oslo til Kragerø, slik det i mer enn 30 år hadde gjort til Brevik. 

For å kunne ekspedere passasjerer og gods fra tog til skip, ble Kragerø utstyrt med havnespor, jernbanebrygge og kraner.Kragerø Blad Vestmar. Besøksdato=2024-04-27

 Bygningsmassen 
Stasjonsbygningen ble tegnet av Gudmund Hoel og Eivind Gleditsch.

Etter nedleggelsen ble jernbanebygningene i Kragerø tatt i bruk til andre formål. Stasjonsbygningen har huset turistinformasjon, skysstasjon og kontor for havnevesenet. Bygningen ble i august 2020 kjøpt av Sparebankstiftelsen DNB, som gjennomførte renoveringsarbeider og gjorde stasjonen om til et åpent kulturhus for allmennyttige aktiviteter.

Godshuset er tegnet av Hoel og Ralph Werenskiold, og er nå utsalg for Vinmonopolet. De andre bygningene i stasjonsområdet (lokstall, velferdsbygg, hvilebu, traktorstall og venteskur) er revet, og fylkesvei 38 opptar det meste av den gamle jernbanetraséen ved stasjonen.

 Historiske bilder 

 Referanser 

 Kilder 



 Eksterne lenker 



Kategori:Jernbanestasjoner på Kragerøbanen
Kategori:Jernbanestasjoner i Telemark
Kategori:Nedlagte jernbanestasjoner i Norge
Kategori:Samferdsel i Kragerø
Kategori:Byggverk i Kragerø
Kategori:Jernbanestasjoner åpnet i 1927
Kategori:Jernbanestasjoner nedlagt i 1989
Kategori:Gudmund Hoel